**ΜΕΘΟΔΟΛΟΓΙΑ ΑΞΙΟΛΟΓΗΣΗΣ ΚΑΙ**

**ΚΡΙΤΗΡΙΑ ΕΠΙΛΟΓΗΣ ΠΡΑΞΕΩΝ**

**ΠΡΟΓΡΑΜΜΑΤΟΣ ΗΠΕΙΡΟΣ 2021-2027**

|  |  |
| --- | --- |
| **Πρόγραμμα** | ***ΗΠΕΙΡΟΣ 2021-2027*** |
| **CCI Προγράμματος** | ***2021EL16FFPR009*** |
| **Έκδοση Προγράμματος** | ***1.2*** |
|  |  |
| **Έκδοση Εγγράφου** | ***1.2*** |

***ΦΕΒΡΟΥΑΡΙΟΣ 2023***

# Πίνακας Περιεχομένων

[1. Πίνακας Περιεχομένων 2](#_Toc127279017)

[2. Θεσμικό πλαίσιο που διέπει την επιλογή και έγκριση πράξεων 3](#_Toc127279018)

[3. ΕΠΙΛΟΓΗ ΚΑΙ ΕΓΚΡΙΣΗ ΠΡΑΞΗΣ 6](#_Toc127279019)

[2.1 Μεθοδολογία αξιολόγησης 6](#_Toc127279020)

[3.2 Επιλογή μεθοδολογίας αξιολόγησης 6](#_Toc127279021)

[3.3 Αξιολόγηση προτάσεων 8](#_Toc127279022)

[3.4 Κριτήρια επιλογής πράξεων 9](#_Toc127279023)

[3.4.1 ΣΤΑΔΙΟ Α΄: Έλεγχος πληρότητας πρότασης 9](#_Toc127279024)

[3.4.2 ΣΤΑΔΙΟ Β΄: Αξιολόγηση των προτάσεων ανά ομάδα κριτηρίων 10](#_Toc127279025)

[3.5 Προσαρμογή κριτηρίων και προσδιορισμός τρόπου βαθμολόγησής τους 12](#_Toc127279026)

[4. ΜΕΘΟΔΟΛΟΓΙΑ ΚΑΙ ΚΡΙΤΗΡΙΑ ΕΠΙΛΟΓΗΣ ΠΡΑΞΕΩΝ ΔΡΑΣΕΩΝ 1ΗΣ ΈΚΔΟΣΗΣ ΕΓΓΡΑΦΟΥ ΕΞΕΙΔΙΚΕΥΣΗΣ 14](#_Toc127279027)

[5. Κριτήρια Επιλογής Δράσεων 16](#_Toc127279028)

[Δράση : 1.i.2 Μηχανισμός υποστήριξης οικοσυστήματος Έρευνας 16](#_Toc127279029)

[Δράση: 2Α.i.1 Δράσεις Αναβάθμισης και Εξοικονόμησης ενέργειας / 2Α.i.1.α: Έργα ενεργειακης αναβαθμισης δημοσιων κτιριων με δυνατοτητα ενσωματωσης εξυπνων συστηματων διαχειρισης ενεργειας και αξιοποιησης ΑΠΕ 24](#_Toc127279030)

[Δράση: 2Α.i.1 Δράσεις Αναβάθμισης και Εξοικονόμησης ενέργειας / 2Α.i.1.γ: Υλοποιηση παρεμβασεων που προβλεπονται στα σχεδια δρασης για την βιωσιμη ενεργεια των ΟΤΑ 31](#_Toc127279031)

[Δράση: 2Α.iv.1 Έργα προστασίας από την κλιματική αλλαγή 38](#_Toc127279032)

[Δράση: 2Α.v.3 Επενδύσεις στη διαχείριση λυμάτων / 2A.v.3α : Επενδύσεις στη διαχείριση λυμάτων για την Περιφέρεια Ηπείρου – Τμηματοποιημένα έργα 46](#_Toc127279033)

[Δράση: 2Β.viii.1 Παρεμβάσεις που συμβάλλουν στην βελτίωση της αστικής κινητικότητας 47](#_Toc127279034)

[Δράση: 4Β.α.3 Προγράμματα ολοκληρωμένων παρεμβάσεων 56](#_Toc127279035)

[Δράση: 4Β.θ.1 Παρεμβάσεις για την προώθηση της ενεργού ένταξης των Μεταναστών 63](#_Toc127279036)

[Δράση: 4Β.ια.1 Κέντρα Κοινότητας 70](#_Toc127279037)

[Δράση: 4Β.ια.2 Δομές Παροχής Βασικών Αγαθών 77](#_Toc127279038)

[Δράση: 4Β.ια.3 Παροχή υπηρεσιών φροντίδας σε επίπεδο οικογενειών: Υποδράση 4Β.ια.3.α: Κέντρα Διημέρευσης & Ημερήσιας Φροντίδας ΑμεΑ (ΚΔΗΦ) 85](#_Toc127279039)

[Δράση: 4Β.ια.3 Παροχή υπηρεσιών φροντίδας σε επίπεδο οικογενειών/ 4Β.ια.3.γ: Κέντρα Ημερήσιας Φροντίδας Ηλικιωμένων (ΚΗΦΗ) 91](#_Toc127279040)

[Δράση: 4Β.ια.5 Παρεμβάσεις προς όφελος των γυναικών 99](#_Toc127279041)

[Δράση: 4Β.ια.9 Προώθηση και υποστήριξη παιδιών 109](#_Toc127279042)

[Δράσεις: Τεχνική Βοήθεια ΕΚΤ+ & Τεχνική Βοήθεια ΕΤΠΑ 115](#_Toc127279043)

# Θεσμικό πλαίσιο που διέπει την επιλογή και έγκριση πράξεων

***Κανονισμός (ΕΕ) 2021/1060***

Οι αρμοδιότητες της ΔΑ όσον αφορά στην επιλογή και έγκριση πράξεων προβλέπονται στον καν. (ΕΕ) 2021/1060 ως ακολούθως:

Άρθρο 73 Επιλογή πράξεων από τη διαχειριστική αρχή

Σύμφωνα με το άρθρο 73 του καν. 2021/1060 η ΔΑ καταρτίζει και εφαρμόζει κριτήρια και διαδικασίες που δεν εισάγουν διακρίσεις, είναι διαφανή, εξασφαλίζουν την προσβασιμότητα σε άτομα με αναπηρία και σε εμποδιζόμενα άτομα, διασφαλίζουν την ισότητα των φύλων και λαμβάνουν υπόψη τον Χάρτη των Θεμελιωδών Δικαιωμάτων της Ευρωπαϊκής Ένωσης, την αρχή της βιώσιμης ανάπτυξης και την ενωσιακή πολιτική στον τομέα του περιβάλλοντος, σύμφωνα με το άρθρο 11 και την παρ. 1 του άρθρου 191 της Συνθήκης για τη Λειτουργία της Ευρωπαϊκής Ένωσης (ΣΛΕΕ).

Ειδικότερα, σύμφωνα με το ανωτέρω άρθρο του κανονισμού, για την επιλογή των πράξεων η ΔΑ:

1. εξασφαλίζει ότι οι επιλεγείσες πράξεις συμμορφώνονται με το πρόγραμμα, συμπεριλαμβανομένης της συνέπειάς τους με τις σχετικές στρατηγικές στις οποίες βασίζεται το πρόγραμμα, και ότι συμβάλλουν αποτελεσματικά στην επίτευξη των ειδικών στόχων του προγράμματος·
2. διασφαλίζει ότι οι επιλεγείσες πράξεις, οι οποίες εμπίπτουν στο πεδίο εφαρμογής ενός αναγκαίου πρόσφορου όρου, συνάδουν με τις αντίστοιχες στρατηγικές και έγγραφα προγραμματισμού που έχουν καθοριστεί με στόχο την πλήρωση του εν λόγω αναγκαίου πρόσφορου όρου·
3. διασφαλίζει ότι οι επιλεγείσες πράξεις αντιπροσωπεύουν τη βέλτιστη σχέση μεταξύ του ποσού της στήριξης, των δραστηριοτήτων που αναλαμβάνονται και της επίτευξης των στόχων·
4. επαληθεύει ότι ο δικαιούχος διαθέτει τους απαραίτητους χρηματοδοτικούς πόρους και μηχανισμούς για να καλύψει τα έξοδα λειτουργίας και συντήρησης για πράξεις που περιλαμβάνουν επενδύσεις σε υποδομές ή παραγωγικές επενδύσεις, ώστε να διασφαλίσει την οικονομική τους βιωσιμότητα·
5. διασφαλίζει ότι οι επιλεγείσες πράξεις που εμπίπτουν στο πεδίο εφαρμογής της οδηγίας 2011/92/ΕΕ του Ευρωπαϊκού Κοινοβουλίου και του Συμβουλίου υπόκεινται σε εκτίμηση περιβαλλοντικών επιπτώσεων ή σε διαδικασία ελέγχου και ότι έχει ληφθεί δεόντως υπόψη η αξιολόγηση εναλλακτικών λύσεων, βάσει των απαιτήσεων της εν λόγω οδηγίας·
6. επαληθεύει ότι όταν οι πράξεις έχουν ξεκινήσει πριν από την υποβολή αίτησης για χρηματοδότηση στη διαχειριστική αρχή, τηρείται το εφαρμοστέο δίκαιο·
7. διασφαλίζει ότι οι επιλεγείσες πράξεις εμπίπτουν στο πεδίο εφαρμογής του συγκεκριμένου Ταμείου και ότι εντάσσονται σε έναν τύπο παρέμβασης·
8. διασφαλίζει ότι οι πράξεις δεν περιλαμβάνουν δραστηριότητες οι οποίες αποτελούσαν τμήμα πράξης που υπόκειται σε μετεγκατάσταση σύμφωνα με το άρθρο 66 ή οι οποίες θα συνιστούσαν μεταφορά παραγωγικής δραστηριότητας σύμφωνα με το άρθρο 65 παράγραφος 1 στοιχείο α)·
9. διασφαλίζει ότι οι επιλεγείσες πράξεις δεν επηρεάζονται άμεσα από αιτιολογημένη γνώμη της Επιτροπής όσον αφορά παράβαση δυνάμει του άρθρου 258 ΣΛΕΕ η οποία θέτει σε κίνδυνο τη νομιμότητα και την κανονικότητα των δαπανών ή την επιτέλεση των πράξεων·
10. διασφαλίζει την ενίσχυση της κλιματικής ανθεκτικότητας των επενδύσεων σε υποδομές που έχουν αναμενόμενη διάρκεια ζωής τουλάχιστον 5 ετών.

Άρθρο 63 Επιλεξιμότητα

Στο άρθρο 63 του καν. 2021/1060 ρυθμίζονται θέματα επιλεξιμότητας των δαπανών και συγκεκριμένα στην παρ. 6 προβλέπεται ότι οι πράξεις δεν επιλέγονται για στήριξη από τα Ταμεία σε περίπτωση που έχουν ολοκληρώσει το φυσικό αντικείμενό τους ή υλοποιηθεί πλήρως πριν να υποβληθεί η πρόταση από το δικαιούχο (αίτηση χρηματοδότησης) βάσει του Προγράμματος, ανεξαρτήτως του αν έχουν εκτελεστεί όλες οι σχετικές πληρωμές, με την επιφύλαξη της περ. β) της παρ. 1 του άρθρου 20 του κανονισμού για πράξεις που ανταποκρίνονται σε έκτακτες περιστάσεις. Επίσης, στην παρ. 9 του ίδιου άρθρου του κανονισμού ορίζεται ότι μια πράξη μπορεί να λαμβάνει στήριξη από ένα ή περισσότερα Ταμεία ή από ένα ή περισσότερα Προγράμματα και από άλλα μέσα της Ένωσης. Στις περιπτώσεις αυτές, οι δαπάνες που δηλώνονται σε μια αίτηση πληρωμής για ένα από τα Ταμεία δεν δηλώνονται για κανένα από τα παρακάτω:

* στήριξη από άλλο Ταμείο ή μέσο της Ένωσης
  + στήριξη από το ίδιο Ταμείο στο πλαίσιο άλλου Προγράμματος.

***Νόμος 4914/2022***

Οι απαιτήσεις του καν. (ΕΕ) 2021/1060 έχουν ενσωματωθεί στον ν. 4914/2022 και συγκεκριμένα στο άρθρο 35 «Εξειδίκευση Προγράμματος», στο άρθρο 36 «Ένταξη πράξεων στα Προγράμματα», στο άρθρο 40 «Θέματα επιλεξιμότητας δαπανών στα Προγράμματα» και στο άρθρο 51 «Σύγκρουση συμφερόντων», όπου ρυθμίζονται ειδικότερα θέματα που αφορούν στην επιλογή και έγκριση των πράξεων. Σημειώνεται ότι:

* Στο πλαίσιο της εξειδίκευσης του Προγράμματος, ο φορέας που υποβάλλει την πρόταση για την εξειδίκευση των δράσεων αιτιολογεί ότι η δράση ή το έργο που προτείνεται συνάδει με τις αντίστοιχες στρατηγικές και έγγραφα προγραμματισμού που έχουν καθοριστεί με στόχο την πλήρωση του σχετικού αναγκαίου πρόσφορου όρου.

Στην περίπτωση που ο αναγκαίος πρόσφορος όρος δεν εκπληρώνεται και ο φορέας πρότασης (της δράσης ή του έργου που προτείνεται για εξειδίκευση) είναι αρμόδιος για την εκπλήρωση του Α.Ο., τότε παραθέτει επίσης ενημέρωση και τεκμηρίωση πως οι προτεινόμενες δράσεις είναι συνεπείς με τις υπό διαμόρφωση στρατηγικές και το συναφές πλαίσιο (Νόμους, Υπ. Αποφάσεις, συστήματα) που η χώρα επεξεργάζεται με στόχο την πλήρωση ενός αναγκαίου πρόσφορου όρου. Στην περίπτωση που ο φορέας πρότασης δεν είναι και ο αρμόδιος φορέας για την εκπλήρωση του Α.Ο., για την ενημέρωση και τεκμηρίωση, ο φορέας πρότασης θα συνεργάζεται με την ΕΥΣΣΑ.

* Κατά την αξιολόγηση των προτάσεων, η ΔΑ λαμβάνει υπόψη το Χάρτη των Θεμελιωδών Δικαιωμάτων της Ευρωπαϊκής Ένωσης και την τήρηση των αρχών και των δικαιωμάτων του. Τα σχετικά θεμελιώδη δικαιώματα που εξετάζονται είναι τα ακόλουθα: 8 Δεδομένα προσωπικού χαρακτήρα, 16 Επιχειρηματική ελευθερία, 21 Απαγόρευση διακρίσεων, 23 Ισότητα ανδρών και γυναικών, 26 Ένταξη ατόμων με αναπηρίες, 37 Προστασία του περιβάλλοντος, 41 Χρηστή διοίκηση, 42 Πρόσβαση στα έγγραφα και ανάλογα τις προς αξιολόγηση προτάσεων και: 16 Επιχειρηματική ελευθερία, 17 Ιδιοκτησία, 33 Οικογενειακή και επαγγελματική ζωή, 36 Πρόσβαση στις υπηρεσίες οικονομικού ενδιαφέροντος, 38 Προστασία του καταναλωτή. Εφόσον, η ΔΑ έχει υπόνοια/ένδειξη μη συμμόρφωσης σε αρχή ή δικαίωμα του Χάρτη ανατρέχει σε «Υποστηρικτική Λίστα κατά την αξιολόγηση, και επαλήθευση των πράξεων βάσει του Χάρτη Θεμελιωδών Δικαιωμάτων», η οποία δίνει κατευθυντήριες οδηγίες ως προς την τήρηση των αρχών και των δικαιωμάτων του Χάρτη, προκειμένου η ΔΑ να διαπιστώσει ως προς ποιο δικαίωμα δεν υπάρχει συμμόρφωση. Η ΔΑ λαμβάνει τα κατάλληλα μέτρα για τη βελτίωση της πρότασης. Στην περίπτωση που η πρόταση δεν μπορεί να βελτιωθεί η ΔΑ απορρίπτει την πρόταση.
* Το πλαίσιο πρόληψης και αντιμετώπισης της σύγκρουσης συμφερόντων τίθεται από τον Καν. 2018/1046 (Δημοσιονομικός Κανονισμός) και τις «Κατευθυντήριες γραμμές για την αποφυγή και τη διαχείριση συγκρούσεων συμφερόντων στο πλαίσιο του Δημοσιονομικού Κανονισμού». Με βάση το πλαίσιο αυτό, σύγκρουση συμφερόντων υφίσταται όταν η αμερόληπτη και αντικειμενική άσκηση των καθηκόντων δημοσιονομικού παράγοντα ή άλλου προσώπου, που συμμετέχει στην εκτέλεση του προϋπολογισμού, υπονομεύεται από οικογενειακούς ή συναισθηματικούς λόγους ή από πολιτικούς ή εθνικούς δεσμούς, από οικονομικό συμφέρον ή από οποιοδήποτε άλλο άμεσο ή έμμεσο προσωπικό συμφέρον.

Σε κάθε περίπτωση, σύμφωνα με τον Δημοσιονομικό Κανονισμό, απαγορεύεται σε κάθε πρόσωπο το οποίο εμπλέκεται στη διαδικασία της αξιολόγησης, να προβαίνει σε οποιαδήποτε ενέργεια από την οποία θα μπορούσε να προκύψει σύγκρουση των συμφερόντων του με τα συμφέροντα της Ένωσης. Λαμβάνει, επίσης, τα κατάλληλα μέτρα για την αποφυγή φαινομένων σύγκρουσης συμφερόντων στα καθήκοντα για τα οποία είναι αρμόδιο και για την αντιμετώπιση καταστάσεων που μπορεί αντικειμενικά να εκληφθούν ως σύγκρουση συμφερόντων.

Το στέλεχος/ στελέχη της ΔΑ ή οι εξωτερικοί αξιολογητές, πριν διενεργήσουν την αξιολόγηση μιας υποβληθείσας πρότασης, οφείλουν να επιβεβαιώσουν σε σχετικό πεδίο στο ΟΠΣ ότι δεν υφίσταται σύγκρουση συμφερόντων κατά την άσκηση της αρμοδιότητας της αξιολόγησης της εν λόγω πρότασης. Η επιβεβαίωση αυτή αποτελεί μέτρο πρόληψης σύγκρουσης συμφερόντων κατά την άσκηση των αρμοδιοτήτων διαχείρισης των Προγραμμάτων.

# ΕΠΙΛΟΓΗ ΚΑΙ ΕΓΚΡΙΣΗ ΠΡΑΞΗΣ

Η διαδικασία για την επιλογή και έγκριση πράξεων περιγράφεται στη *Λειτουργική Περιοχή Ι* του Εγχειριδίου Συστήματος Διαχείρισης και Ελέγχου.

Βασικό στάδιο της διαδικασίας είναι η *αξιολόγηση* των προτάσεων που υποβάλλουν οι δυνητικοί δικαιούχοι, κατόπιν πρόσκλησης που εκδίδει η ΔΑ. Η επιλογή της μεθοδολογίας αξιολόγησης, η προσαρμογή (προσθήκη, εξειδίκευση) των προτεινόμενων, στις παρούσες οδηγίες, κριτηρίων επιλογής πράξεων καθώς και η βαρύτητα και η βαθμολόγηση αυτών, που θα γίνει από τη ΔΑ, διαφοροποιείται/ προσαρμόζεται ανάλογα με τις δράσεις και τους ειδικότερους στόχους των προσκλήσεων. Η μεθοδολογία και τα κριτήρια που χρησιμοποιούνται για την επιλογή των πράξεων εγκρίνονται από την Επιτροπή Παρακολούθησης.

Στην περίπτωση προσκλήσεων δράσεων με κοινά χαρακτηριστικά ή και περιεχόμενο από διαφορετικές ΔΑ (π.χ. πρόσκληση για τη βελτίωση υποδομών υγείας από δύο διαφορετικές ΕΥΔ ΠΕΠ) συστήνεται η εφαρμογή συναφών κριτηρίων, χάριν συνεκτικότητας. Για το σκοπό αυτό, στο πλαίσιο του χρονοπρογραμματισμού των προσκλήσεων (σύμφωνα με το άρθρο 49 του καν. 2021/1060) ενθαρρύνεται η αμοιβαία ενημέρωση των ΔΑ και η μεταξύ τους επικοινωνία με την υποστήριξη και σε συνεργασία με τις αρμόδιες Υπηρεσίες της ΕΑΣ.

Σε κάθε περίπτωση η μεθοδολογία αξιολόγησης και τα κριτήρια επιλογής πράξεων θα πρέπει να είναι διαφανή και σαφώς περιγεγραμμένα και να συνοδεύουν την πρόσκληση υποβολής προτάσεων, ώστε να είναι εκ των προτέρων γνωστοί οι όροι και οι προϋποθέσεις αξιολόγησης των προτάσεων.

Τα εγκεκριμένα κριτήρια δεν μπορούν να τροποποιούνται κατά τη διαδικασία της επιλογής των πράξεων στο πλαίσιο της ίδιας πρόσκλησης.

## 2.1 Μεθοδολογία αξιολόγησης

Οι βασικές μεθοδολογίες αξιολόγησης είναι:

* **Άμεση Αξιολόγηση.** Εφόσον επιλεγεί η άμεση αξιολόγηση, στην πρόσκληση ορίζεται η αρχική καθώς και η καταληκτική ημερομηνία υποβολής των προτάσεων των δυνητικών δικαιούχων. Κάθε πρόταση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η πρόταση ικανοποιεί τα κριτήρια που ορίζονται στην πρόσκληση προωθείται για ένταξη στο Πρόγραμμα. Η αξιολόγηση των υποβαλλομένων προτάσεων συνεχίζεται, με τη σειρά της ημερομηνίας και ώρας της ηλεκτρονικής υποβολής τους στο ΟΠΣ, μέχρι να εξαντληθεί ο διαθέσιμος προϋπολογισμός της πρόσκλησης ή αξιολογηθεί ο συνολικός αριθμός των προτάσεων.

Στην περίπτωση εξάντλησης του διαθέσιμου προϋπολογισμού, η ΔΑ ενημερώνει τους δυνητικούς δικαιούχους μέσω του ιστότοπου του Προγράμματος.

* **Συγκριτική Αξιολόγηση.** Στη συγκριτική αξιολόγηση ορίζεται στην πρόσκληση η αρχική καθώς και η καταληκτική ημερομηνία μέχρι την οποία πρέπει να υποβληθούν οι προτάσεις των δυνητικών δικαιούχων. Η έναρξη της αξιολόγησης των προτάσεων ξεκινά μετά τη λήξη της προθεσμίας υποβολής των προτάσεων. Από τα κριτήρια τα οποία βαθμολογούνται προκύπτει η συνολική βαθμολογία της κάθε πρότασης, βάσει της οποίας θα καθοριστεί η σειρά κατάταξης των προτάσεων. Οι προτάσεις που επιλέγονται για χρηματοδότηση (μέχρι να εξαντληθεί ο διαθέσιμος προϋπολογισμός της πρόσκλησης) είναι εκείνες με τις υψηλότερες βαθμολογίες.

## Επιλογή μεθοδολογίας αξιολόγησης

Για τη λήψη της απόφασης σχετικά με τη μεθοδολογία αξιολόγησης που θα επιλεγεί, η ΔΑ τεκμηριώνει την καταλληλόλητα της επιλεγείσας μεθοδολογίας και εισηγείται σχετικά στην Επιτροπή Παρακολούθησης.

Κατά κανόνα η άμεση αξιολόγηση είναι ταχύτερη κατά τη διεκπεραίωσή της και επιτρέπει στους δυνητικούς δικαιούχους που διαθέτουν ετοιμότητα υποβολής προτάσεων (και πληρούν τις ελάχιστες προϋποθέσεις της πρόσκλησης) να χρηματοδοτηθούν χωρίς σημαντικές καθυστερήσεις, αφού κάθε πρόταση αξιολογείται με τη σειρά υποβολής της.

Η συγκριτική αξιολόγηση, παρά το γεγονός ότι κατά κανόνα είναι περισσότερο χρονοβόρα διαδικασία, καθώς προϋποθέτει να έχει υποβληθεί το σύνολο των προτάσεων για να αρχίσει η αξιολόγησή τους, πλεονεκτεί στην τεκμηρίωση της επιλογής των πλέον κατάλληλων πράξεων, αφού κάθε πρόταση συνοδεύεται από αναλυτική κλιμακούμενη βαθμολόγηση των κριτηρίων, βάσει της οποίας επιλέγονται τελικά οι προτάσεις με τη μεγαλύτερη συνολική βαθμολογία.

Για την επιλογή της καταλληλότερης μεθοδολογίας αξιολόγησης, ώστε να μεγιστοποιηθεί η συμβολή της χρηματοδότησης στην επίτευξη των στόχων του Προγράμματος, θα πρέπει να συνεκτιμώνται παράμετροι που συσχετίζονται με τα ειδικότερα χαρακτηριστικά των δράσεων που συμπεριλαμβάνονται σε κάθε πρόσκληση. Ενδεικτικά αναφέρονται:

* το πλήθος και οι αρμοδιότητες των δυνητικών δικαιούχων

Στην περίπτωση που η πρόσκληση απευθύνεται σε συγκεκριμένο δυνητικό δικαιούχο (π.χ. λόγω θεσμικής αποκλειστικής αρμοδιότητας) είναι προφανές ότι θα επιλεγεί η άμεση αξιολόγηση. Αντιθέτως, για προσκλήσεις που απευθύνονται σε πολλούς δυνητικούς δικαιούχους που διεκδικούν «ανταγωνιστικά» την χρηματοδότηση στο πλαίσιο της ίδιας πρόσκλησης κατά κανόνα επιλέγεται η συγκριτική αξιολόγηση.

* το φυσικό αντικείμενο των πράξεων

Η συγκριτική αξιολόγηση ενδείκνυται κατεξοχήν σε περιπτώσεις ομοειδών πράξεων με κοινά χαρακτηριστικά όσον αφορά το φυσικό τους αντικείμενο, για τις οποίες η σύγκριση είναι ευχερέστερη. Παράδειγμα σε κατηγορίες πράξεων όπως είναι τα ερευνητικά προγράμματα, η συγκριτική αξιολόγηση πλεονεκτεί έναντι της άμεσης. Η άμεση αξιολόγηση είναι προσφορότερη για πράξεις, η υλοποίηση των οποίων είναι επιβεβλημένη από ανελαστικές υποχρεώσεις της χώρας σε επίπεδο ΕΕ, και περιγράφονται με σαφήνεια στην πρόσκληση.

* το ύψος του διαθέσιμου προϋπολογισμού (συγχρηματοδοτούμενη δημόσια δαπάνη)

Εφόσον οι πόροι που θα διατεθούν μέσω της πρόσκλησης εκτιμάται ότι επαρκούν για τη χρηματοδότηση των προτάσεων που τελικά θα υποβληθούν (π.χ. πράξεις υποδομών όπου είναι γνωστές στη ΔΑ οι ανάγκες που πρέπει να καλυφθούν) κατά κανόνα επιλέγεται η άμεση αξιολόγηση (εφόσον άλλοι παράγοντες δεν συνηγορούν για το αντίθετο). Αντίθετα, αν ο διαθέσιμος προϋπολογισμός δεν μπορεί να καλύψει το σύνολο των καταγεγραμμένων αναγκών, είναι σκόπιμη η επιλογή της συγκριτικής αξιολόγησης.

* Τμηματοποιημένα έργα (phased)

Για τα τμηματοποιημένα (phased) έργα επιλέγεται αποκλειστικά η άμεση αξιολόγηση. Σύμφωνα με το σχέδιο του καν. «για την τροποποίηση του κανονισμού (ΕΕ) αριθ. 1303/2013 και του κανονισμού (ΕΕ) 2021/1060 σχετικά με πρόσθετη ευελιξία για την αντιμετώπιση των συνεπειών της στρατιωτικής επίθεσης της Ρωσικής Ομοσπονδίας FAST (ευέλικτη βοήθεια για εδάφη) — CARE», μία πράξη με συνολικό κόστος που υπερβαίνει το 1.000.000 ευρώ, η οποία επιλέχθηκε για στήριξη και άρχισε πριν από τις 29 Ιουνίου 2022 μπορεί να ενταχθεί κατά παρέκκλιση από το άρθρο 73 παράγραφοι 1 και 2, εφόσον πληρούνται και οι ακόλουθες προϋποθέσεις:

α) η πράξη περιλαμβάνει δύο στάδια που είναι αναγνωρίσιμα από οικονομική άποψη και διαθέτουν χωριστές διαδρομές ελέγχου

β) η πράξη εμπίπτει σε δράσεις που έχουν προγραμματιστεί στο πλαίσιο σχετικού ειδικού στόχου και αποδίδεται σε τύπο παρέμβασης σύμφωνα με το παράρτημα I·του καν. 2021/1060, όπως αυτό διαμορφώνεται με το σχέδιο του καν. για την τροποποίηση του κανονισμού (ΕΕ) αριθ. 1303/2013 και του κανονισμού (ΕΕ) 2021/1060 σχετικά με πρόσθετη ευελιξία για την αντιμετώπιση των συνεπειών της στρατιωτικής επίθεσης της Ρωσικής Ομοσπονδίας FAST (ευέλικτη βοήθεια για εδάφη) — CARE.

γ) οι δαπάνες που περιλαμβάνονται σε μια αίτηση πληρωμής σε σχέση με το πρώτο στάδιο δεν περιλαμβάνονται σε καμία αίτηση πληρωμής σε σχέση με το δεύτερο στάδιο.

δ) το κράτος μέλος δεσμεύεται να ολοκληρώσει κατά την περίοδο προγραμματισμού και να καταστήσει επιχειρησιακό το δεύτερο και τελικό στάδιο στην τελική έκθεση υλοποίησης, ή στο πλαίσιο του Ευρωπαϊκού Ταμείου Θάλασσας και Αλιείας στην τελευταία ετήσια έκθεση υλοποίησης, που υποβάλλεται σύμφωνα με το άρθρο 141 του κανονισμού (ΕΕ) αριθ. 1303/2013.

* Έργα στρατηγικής σημασίας

Για τα έργα στρατηγικής σημασίας επιλέγεται αποκλειστικά η άμεση αξιολόγηση.

Είναι προφανές ότι όλες οι ανωτέρω παράμετροι πρέπει να συνεκτιμώνται συνδυαστικά κατά την επιλογή της μεθοδολογίας αξιολόγησης των προτάσεων.

## Αξιολόγηση προτάσεων

Σύμφωνα με τη διαδικασία ΔΙ\_2: Επιλογή και έγκριση πράξης (πράξεις πλην ΚΕ) οι προτάσεις υποβάλλονται αποκλειστικά ηλεκτρονικά μέσω του ΟΠΣ. Κατά την ηλεκτρονική υποβολή της πρότασης, γίνεται από το πληροφοριακό σύστημα (ΟΠΣ) ένας **αρχικός έλεγχος συμβατότητας της πρότασης**, προκειμένου να επιτραπεί ή όχι η υποβολή της, με τον οποίο επιβεβαιώνεται ότι:

* Η ημερομηνία υποβολής της πρότασης είναι εντός της προθεσμίας που τίθεται στην πρόσκληση.
* Ο αιτούμενος προϋπολογισμός της πρότασης είναι εντός ορίων, εφόσον τίθενται στην πρόσκληση.
* Το τεχνικό δελτίο είναι πλήρως συμπληρωμένο.
* Η περίοδος υλοποίησης της προτεινόμενης προς συγχρηματοδότηση πράξης εμπίπτει εντός της περιόδου επιλεξιμότητας των δαπανών, όπως αυτή ορίζεται στην πρόσκληση.
* Έχει συμπληρωθεί το πεδίο που αφορά στη μη ολοκλήρωση του φυσικού αντικειμένου της προτεινόμενης πράξης (σύμφωνα με την παρ. 6, άρθρο 63 του καν. 2021/1060) (πεδίο στην υπεύθυνη δήλωση που συνοδεύει το τεχνικό δελτίο πράξης).
* Έχει συμπληρωθεί το πεδίο που αφορά στη βεβαίωση του δικαιούχου ότι η προτεινόμενη πράξη δεν περιλαμβάνει δραστηριότητες οι οποίες αποτελούσαν τμήμα πράξης που υπόκειται σε μετεγκατάσταση (σύμφωνα με την παρ. 1, άρθρο 66 του καν. 2021/1060), ή οι οποίες θα συνιστούσαν μεταφορά παραγωγικής δραστηριότητας (σύμφωνα με το στοιχείο α), παρ. 1, άρθρο 65 του καν. 2021/1060) (πεδίο στην υπεύθυνη δήλωση που συνοδεύει το τεχνικό δελτίο πράξης).
* Έχει συμπληρωθεί το πεδίο που αφορά στη διασφάλιση της μη διπλής χρηματοδότησης της ίδιας δαπάνης από άλλο Ταμείο ή μέσο της Ένωσης ή από άλλο πρόγραμμα ευρωπαϊκό ή εθνικό, στο πλαίσιο της τρέχουσας ή προηγούμενης προγραμματικής περιόδου (σύμφωνα με την παρ. 9, του άρθρου 63 του καν. 2021/1060) (πεδίο στην υπεύθυνη δήλωση που συνοδεύει το τεχνικό δελτίο πράξης).

Στη συνέχεια και εφόσον έχουν διασφαλιστεί οι παραπάνω προϋποθέσεις, η αξιολόγηση των προς χρηματοδότηση πράξεων διενεργείται σε δύο στάδια:

ΣΤΑΔΙΟ Α΄: Έλεγχος πληρότητας και επιλεξιμότητας πρότασης.

ΣΤΑΔΙΟ Β΄: Αξιολόγηση των προτάσεων ανά κριτήριο / ομάδα κριτηρίων.

Η αξιολόγηση πραγματοποιείται από τα αρμόδια στελέχη της ΔΑ, ή από εξωτερικούς αξιολογητές με απόφαση της ΔΑ, για τους οποίους διασφαλίζεται ότι δεν υφίσταται σύγκρουση συμφερόντων.

Η αξιολόγηση των προτάσεων, στην περίπτωση της άμεσης αξιολόγησης, θα πρέπει να ολοκληρώνεται κατά κανόνα εντός σαράντα (40) ημερών από την ημερομηνία υποβολής στη ΔΑ της σχετικής πρότασης. Στην περίπτωση συγκριτικής αξιολόγησης, η αξιολόγηση των προτάσεων θα πρέπει να ολοκληρώνεται στις ενενήντα (90) μέρες μετά την ημερομηνία λήξης της προθεσμίας υποβολής των προτάσεων. Οι προθεσμίες αυτές είναι δυνατόν να προσαρμόζονται και να προσαυξάνονται σε ειδικές περιπτώσεις όπως σύνθετων προτάσεων ή όταν υπάρχει μεγάλος αριθμός προτάσεων που υποβάλλονται στο ίδιο χρονικό διάστημα ή καθυστερήσεις που δεν οφείλονται στη ΔΑ. Επίσης, το χρονικό διάστημα από την ενημέρωση του δικαιούχου μέχρι την αποστολή από αυτόν των συμπληρωματικών στοιχείων δεν προσμετράται στην προθεσμία που έχει η ΔΑ στη διάθεσή της για να ολοκληρώσει την αξιολόγηση.

## Κριτήρια επιλογής πράξεων

### ΣΤΑΔΙΟ Α΄: Έλεγχος πληρότητας πρότασης

Το Στάδιο Α’ έχει στόχο να διασφαλίσει, ανεξάρτητα από τη μεθοδολογία της αξιολόγησης (συγκριτική ή άμεση), τις ελάχιστες προϋποθέσεις που προβλέπονται στο κανονιστικό πλαίσιο και στην πρόσκληση, προκειμένου η πρόταση να προχωρήσει στο Στάδιο Β΄ της αξιολόγησης.

Κατά το Στάδιο Α’ εξετάζεται η πληρότητα της πρότασης ως προς τα επιμέρους κριτήρια όπως έχουν εγκριθεί από τις οικείες Επιτροπές Παρακολούθησης. Ειδικότερα εξετάζεται:

* Εάν ο φορέας που υποβάλλει την πρόταση εμπίπτει στις κατηγορίες δυνητικών δικαιούχων που ορίζονται στην πρόσκληση.
* Εάν ο φορέας που υποβάλει την πρόταση έχει την αρμοδιότητα εκτέλεσης της πράξης. Ο έλεγχος γίνεται με βάση στοιχεία τεκμηρίωσης, όπως κανονιστικές αποφάσεις, καταστατικά φορέων κλπ που η ΔΑ αναζητάει από την καρτέλα του δικαιούχου στο ΟΠΣ. *[Η ΔΑ δύναται κατά την κρίση της και συνεκτιμώντας τις παραμέτρους της κάθε πρόσκλησης, να εντάσσει και να εξετάζει το συγκεκριμένο κριτήριο είτε στο Α’ στάδιο της αξιολόγησης, είτε στο Β’ στάδιο.]*
* Εάν ο φορέας λειτουργίας και συντήρησης για πράξεις που περιλαμβάνουν επενδύσεις σε υποδομές ή παραγωγικές επενδύσεις έχει τη σχετική αρμοδιότητα. Ο έλεγχος γίνεται με βάση στοιχεία τεκμηρίωσης, όπως κανονιστικές αποφάσεις, καταστατικά φορέων κ.λπ. που η ΔΑ αναζητάει από το ΟΠΣ. Εάν ο φορέας λειτουργίας και συντήρησης δεν ταυτίζεται με το δικαιούχο της πράξης και τα στοιχεία αυτά δεν υπάρχουν στο ΟΠΣ, τότε υποβάλλονται συνημμένα κατά την υποβολή της πρότασης. *[Η ΔΑ δύναται κατά την κρίση της και συνεκτιμώντας τις παραμέτρους της κάθε πρόσκλησης, να εντάσσει και να εξετάζει το συγκεκριμένο κριτήριο είτε στο Α’ στάδιο της αξιολόγησης, είτε στο Β’ στάδιο.]*
* Η τυπική πληρότητα της υποβαλλόμενης πρότασης. Εξετάζεται αν, για την υποβολή της πρότασης, ακολουθήθηκε η προβλεπόμενη διαδικασία και έχουν επισυναφθεί όλα τα συνοδευτικά έγγραφα (π.χ. μελέτες, διοικητικές πράξεις, τυποποιημένα έντυπα, κ.λπ.) σύμφωνα με τα αναφερόμενα στη σχετική πρόσκληση.
* Εάν η πράξη εμπίπτει στο στόχο πολιτικής, στην προτεραιότητα, στους ειδικούς στόχους, στα πεδία παρέμβασης, καθώς και στους τύπους των δράσεων και στους όρους της εκάστοτε πρόσκλησης. *[Η ΔΑ δύναται κατά την κρίση της και συνεκτιμώντας το είδος των δράσεων της κάθε πρόσκλησης, να εντάσσει και να εξετάζει το συγκεκριμένο κριτήριο είτε στο Α’ στάδιο της αξιολόγησης, είτε στο Β’ στάδιο.]*
* Εάν υποβάλλονται αποφάσεις των αρμόδιων ή και συλλογικών οργάνων του δικαιούχου ή άλλων αρμόδιων οργάνων, όπου αυτό προβλέπεται από τη σχετική νομοθεσία.

**ΠΡΟΫΠΟΘΕΣΗ ΓΙΑ ΕΠΙΤΥΧΗ ΟΛΟΚΛΗΡΩΣΗ ΤΟΥ ΣΤΑΔΙΟΥ Α΄:**

Για τα παραπάνω κριτήρια του Σταδίου Α΄ η θετική τους αξιολόγηση (ΝΑΙ) αποτελεί απαραίτητη προϋπόθεση για να ξεκινήσει το Στάδιο Β΄ της αξιολόγησης των προτάσεων. Διαφορετικά η πρόταση απορρίπτεται και ενημερώνεται σχετικά ο δυνητικός δικαιούχος.

### ΣΤΑΔΙΟ Β΄: Αξιολόγηση των προτάσεων ανά ομάδα κριτηρίων

Κατά το Στάδιο Β΄ διενεργείται η αξιολόγηση των προτάσεων σύμφωνα με τα κριτήρια επιλογής πράξεων τα οποία διακρίνονται σε **τέσσερις βασικές ομάδες**. Ακολούθως, παρατίθενται ενδεικτικά στοιχεία που δύνανται να αξιολογηθούν για επιμέρους κριτήρια επιλογής πράξεων:

**1η ΟΜΑΔΑ ΚΡΙΤΗΡΙΩΝ: Πληρότητα περιεχομένου της πρότασης**

Κατά την εξέταση της εν λόγω ομάδας κριτηρίων αξιολογείται:

* **Αρμοδιότητα του δικαιούχου να υλοποιήσει την πράξη.** Εξετάζεται εάν ο φορέας που υποβάλει την πρόταση έχει την αρμοδιότητα εκτέλεσης της πράξης. *[Η ΔΑ, όπως αναφέρεται και παραπάνω, δύναται κατά την κρίση της και συνεκτιμώντας τις παραμέτρους της κάθε πρόσκλησης, να εντάσσει και να εξετάζει το συγκεκριμένο κριτήριο είτε στο Α’ στάδιο της αξιολόγησης, είτε στο Β’ στάδιο.]*
* **Αρμοδιότητα του φορέα λειτουργίας και συντήρησης.** Εξετάζεται εάν ο φορέας λειτουργίας και συντήρησης για πράξεις που περιλαμβάνουν επενδύσεις σε υποδομές ή παραγωγικές επενδύσεις έχει τη σχετική αρμοδιότητα. *[Η ΔΑ, όπως αναφέρεται και παραπάνω, δύναται κατά την κρίση της και συνεκτιμώντας τις παραμέτρους της κάθε πρόσκλησης, να εντάσσει και να εξετάζει το συγκεκριμένο κριτήριο είτε στο Α’ στάδιο της αξιολόγησης, είτε στο Β’ στάδιο.]*
* **Πληρότητα και σαφήνεια του φυσικού αντικειμένου της πράξης.** Η πράξη εξετάζεται ως προς:

α) τα βασικά τεχνικά, λειτουργικά και λοιπά χαρακτηριστικά της

β) τον τρόπο υλοποίησης

γ) την αποτύπωση των παραδοτέων της πράξης.

* **Ρεαλιστικότητα του προϋπολογισμού.** Εξετάζεται ο προϋπολογισμόςτης πράξης σε σχέση με το προτεινόμενο για συγχρηματοδότηση φυσικό της αντικείμενο.
* **Ρεαλιστικότητα του χρονοδιαγράμματος.** Εξετάζεται η ρεαλιστικότητα ολοκλήρωσης της πράξης η οποία εξετάζεται σε σχέση με:

α) το φυσικό αντικείμενο

β) την επιλεγμένη μέθοδο υλοποίησης

γ) το επίπεδο ωριμότητας της πράξης.

δ) τους ενδεχόμενους κινδύνους που συνδέονται με την υλοποίηση της πράξης Το κριτήριο μπορεί να είναι είτε δυαδικό (ναι/όχι) ή δυαδικό με αντιστοίχιση ποσοτικών τιμών ή βαθμολογούμενο.

Τα κριτήρια της 1ης Ομάδας μπορεί να είναι είτε Δυαδικά (ναι/όχι) ή Δυαδικά με αντιστοίχιση ποσοτικών τιμών ή Βαθμολογούμενα.

**2η ΟΜΑΔΑ ΚΡΙΤΗΡΙΩΝ: Τήρηση θεσμικού πλαισίου και ενσωμάτωση οριζόντιων πολιτικών**

* **Τήρηση θεσμικού πλαισίου ως προς τις δημόσιες συμβάσεις έργων, μελετών, προμηθειών και υπηρεσιών.** Εξετάζεται εάν το προτεινόμενο στο ΤΔΠ θεσμικό πλαίσιο υλοποίησης των υποέργων συνάδει με το εθνικό και ενωσιακό δίκαιο ως προς τις διαδικασίες ανάθεσης δημόσιων συμβάσεων.
* **Τήρηση θεσμικού πλαισίου πλην δημοσίων συμβάσεων, λαμβάνοντας υπόψη τον Χάρτη Θεμελιωδών Δικαιωμάτων της Ευρωπαϊκής Ένωσης.** Για τις περιπτώσεις που δεν εμπίπτουν στους κανόνες δημοσίων συμβάσεων εξετάζεται η τήρηση του ειδικότερου πλαισίου που θεσπίζεται για τις ανάγκες διαχείρισης, παρακολούθησης, ελέγχου και εφαρμογής συγκεκριμένου τύπου πράξεων/ υποέργων.
* **Συμβατότητα της πράξης με τους κανόνες του ανταγωνισμού και των κρατικών ενισχύσεων.** Εξετάζεται εάν η πράξη είναι συμβατή με τους κανόνες του ανταγωνισμού και των κρατικών ενισχύσεων.
* **Αειφόρος ανάπτυξη.** Εξετάζεται με ποιο τρόπο η προτεινόμενη πράξη σέβεται τις αρχές της αειφόρου ανάπτυξης ειδικότερα σε σχέση με τους όρους, περιορισμούς και κατευθύνσεις της εγκεκριμένης Στρατηγικής Μελέτης Περιβαλλοντικών Επιπτώσεων κάθε Προγράμματος.
* **Ενίσχυση της κλιματικής ανθεκτικότητας.** Το κριτήριο αυτό εφαρμόζεται σε έργα υποδομής με αναμενόμενη διάρκεια ζωής τουλάχιστον 5 ετών. Εξετάζεται η διασφάλιση της κλιματικής ανθεκτικότητας της προτεινόμενης υποδομής, σύμφωνα με την Ανακοίνωση της Επιτροπής «Τεχνικές κατευθυντήριες οδηγίες σχετικά με την ενίσχυση της ανθεκτικότητας των υποδομών στην κλιματική αλλαγή κατά την περίοδο 2021-2027» (2021/C 373/01) και με τις περαιτέρω κατευθύνσεις που θα δοθούν από την ΕΑΣ.
* **Προάσπιση και προαγωγή της ισότητας μεταξύ ανδρών και γυναικών.** Εξετάζεται εάν η προτεινόμενη πράξη έχει διαφορετικό αντίκτυπο στις γυναίκες και στους άντρες.
* **Αποτροπή κάθε διάκρισης λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού.** Εξετάζεται εάν η προτεινόμενη πράξη αποτρέπει κάθε διάκριση λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού.
* **Εξασφάλιση της προσβασιμότητας των ατόμων με αναπηρία.** Εξετάζεται πώς η πράξη διασφαλίζει την προσβασιμότητα των ατόμων με αναπηρία σύμφωνα με το ισχύον θεσμικό πλαίσιο. Στην πράξη περιλαμβάνονται όλες οι απαιτήσεις, σύμφωνα με το ισχύον θεσμικό πλαίσιο, ώστε να εξασφαλίζεται η προσβασιμότητα στα ΑμεΑ.

Τα κριτήρια της 2ης Ομάδας μπορεί να είναι είτε Δυαδικά (ναι/όχι). Υπογραμμίζεται ότι δεν μπορεί να ενταχθεί πράξη η οποία συμβάλλει αρνητικά έστω και σε ένα από τα παραπάνω κριτήρια.

**3η ΟΜΑΔΑ ΚΡΙΤΗΡΙΩΝ: Σκοπιμότητα πράξης**

Προκειμένου να αξιολογηθεί η σκοπιμότητα μιας πράξης αυτή εξετάζεται ως προς τα παρακάτω κριτήρια:

* **Αναγκαιότητα υλοποίησης της πράξης**: Εξετάζεται η παρεχόμενη στο ΤΔΠ τεκμηρίωση για την αναγκαιότητα υλοποίησης της πράξης και ο τρόπος με τον οποίο η προτεινόμενη πράξη συμβάλλει στην αντιμετώπιση της ανάγκης ή του προβλήματος που έχει εντοπιστεί ή/και στην αποτυχία της αγοράς που έχει προσδιοριστεί, καθώς και το βαθμό συμβολής της προτεινόμενης πράξης στην κάλυψη/ αντιμετώπιση των αναγκών σε σχέση με την κρισιμότητα του προβλήματος στο πλαίσιο του συγκεκριμένου ειδικού στόχου/ κατηγορίας δράσεων.
* **Αποτελεσματικότητα:** Εξετάζεται η συμβολή της προτεινόμενης πράξης στην επίτευξη των στόχων που έχουν τεθεί σε επίπεδο δεικτών, όπως προσδιορίζονται στον ειδικό στόχο ή σε επίπεδο δράσης.
* **Αποδοτικότητα**: Εξετάζεται η βέλτιστη σχέση μεταξύ του ποσού της στήριξης (προτεινόμενος προϋπολογισμός πράξης) και της επίτευξης των στόχων (αναμενόμενες εκροές της προτεινόμενης πράξης).
* **Βιωσιμότητα, λειτουργικότητα, αξιοποίηση**: Ο δικαιούχος θα πρέπει να περιγράψει τον τρόπο με τον οποίο τα παραδοτέα/αποτελέσματα της προτεινόμενης πράξης θα αξιοποιηθούν.
* αξιολόγηση της καινοτομίας μίας προτεινόμενης πράξης. Το κριτήριο αφορά κατηγορίες δράσεων που στοχεύουν στην καινοτομία.

Τα κριτήρια της 3ης Ομάδας μπορεί να είναι είτε Δυαδικά (ναι/όχι) ή Δυαδικά με αντιστοίχιση ποσοτικών τιμών ή Βαθμολογούμενα.

**4η ΟΜΑΔΑ ΚΡΙΤΗΡΙΩΝ: Ωριμότητα**

Τα κριτήρια αυτά μπορεί να καλύπτουν:

* **Στάδιο εξέλιξης των απαιτούμενων ενεργειών ωρίμανσης της πράξης:** Εξετάζεται ο βαθμός ωριμότητας της πράξης από την άποψη της εξέλιξης των απαιτούμενων ενεργειών προετοιμασίας για την έναρξη της υλοποίησής της.
* **Βαθμός προόδου διοικητικών ή άλλων ενεργειών**: Εξετάζεται ο βαθμός προόδου συγκεκριμένων διοικητικών ή άλλων ενεργειών, πέραν αυτών που εξετάζονται στο πλαίσιο του ανωτέρω κριτηρίου, οι οποίες είναι απαραίτητες για την υλοποίηση της προτεινόμενης πράξης.

Τα κριτήρια της 4ης Ομάδας μπορεί να είναι είτε Δυαδικά (ναι/όχι) ή Δυαδικά με αντιστοίχιση ποσοτικών τιμών ή Βαθμολογούμενα.

## Προσαρμογή κριτηρίων και προσδιορισμός τρόπου βαθμολόγησής τους

Η ΔΑ θα εξειδικεύσει/προσθέσει επιπλέον κριτήρια (για παράδειγμα μπορεί να προστεθεί κριτήριο για τη συνέργεια και συμπληρωματικότητα της προτεινόμενης πράξης με άλλα έργα).

Είναι προφανές πως υπάρχει πλήθος τρόπων βαθμολόγησης -τόσο στην περίπτωση της συγκριτικής όσο και της άμεσης αξιολόγησης- που θα μπορούσαν να εφαρμοστούν προκειμένου να αξιολογηθούν οι προτάσεις πράξεων σύμφωνα με τα κριτήρια που ενέκρινε η Επιτροπή Παρακολούθησης, π.χ.:

1. Με δυαδική βαθμολόγηση (ΝΑΙ/ΟΧΙ) και αποκλεισμό κατά κριτήριο (όλα τα κριτήρια «ΝΑΙ»)
2. Με δυαδική βαθμολόγηση και αντιστοίχιση των τιμών ΝΑΙ/ΟΧΙ σε ποσοτικές τιμές (Δυαδικό κριτήριο με όριο θετικής αξιολόγησης)
3. Με βαθμολόγηση ορισμένων κριτηρίων ή και θέσπιση ορίων θετικής αξιολόγησης κατά κριτήριο ή ομάδα κριτηρίων ή στο σύνολο, με συνολικό βαθμό με συντελεστές στάθμισης κατά κριτήριο ή ομάδα κριτηρίων
4. Οποιοσδήποτε συνδυασμός των ανωτέρω.

Για κάθε εξειδικευμένο κριτήριο, η ΔΑ πρέπει να ορίσει τον **τρόπο βαθμολόγησής** του, δηλαδή τις **τιμές** που δύναται να λάβει το εν λόγω κριτήριο και τις καταστάσεις στις οποίες αντιστοιχούν οι εν λόγω τιμές. Είναι σκόπιμο –όπου είναι εφικτό– η ΔΑ να αναλύει/εξειδικεύει τα επίπεδα με ποσοτικούς όρους.

Οι τιμές του κριτηρίου, ακόμη και στην περίπτωση του δυαδικού συστήματος, μπορεί να αντιστοιχούν σε ποσοτικοποιημένες καταστάσεις. Η τιμή του κριτηρίου μπορεί επίσης να προκύπτει από μαθηματικό τύπο, ο οποίος βασίζεται σε τιμές ποσοτικοποιημένων μεταβλητών.

Είναι προφανές πως η βαθμολόγηση είναι αποτέλεσμα ουσιαστικής κρίσης κατά την αξιολόγηση. Επίσης, οι ΔΑ θα πρέπει να τεκμηριώνουν επαρκώς τη βαθμολόγηση για κάθε κριτήριο στους πίνακες αξιολόγησης, προκειμένου να διασφαλίζεται ότι η αξιολόγηση εφαρμόζεται με συνέπεια ως προς τα εγκεκριμένα κριτήρια αξιολόγησης.

Η επιλογή **δυαδικής βαθμολόγησης σε όλα τα κριτήρια** αρμόζει μόνο στην περίπτωση των προσκλήσεων **άμεσης αξιολόγησης**, γεγονός που πρέπει να ληφθεί υπόψη κατά την εξειδίκευση των κριτηρίων (σημείο 1). Αν υιοθετηθεί δυαδική βαθμολόγηση με ποσοτικές τιμές (σημείο 2) για ένα ή περισσότερα κριτήρια, πρέπει να καθοριστούν τα αντίστοιχα ελάχιστα αποδεκτά όρια και ο τρόπος σύνθεσης, προκειμένου να καταλήγει σε δυαδική βαθμολόγηση στο τελικό αποτέλεσμα (ΝΑΙ/ΟΧΙ), δεδομένου ότι οι προτάσεις δεν συγκρίνονται μεταξύ τους, αλλά απαιτείται να έχουν μια συγκεκριμένης στάθμης επάρκεια. Προτείνεται, κατά την άμεση αξιολόγηση, τα κριτήρια της 3ης Ομάδας **«Αποδοτικότητα» και «Αποτελεσματικότητα»** καθώς και τα κριτήρια της 4ης ομάδας **«Ωριμότητα Πράξης»** να αξιολογηθούν με αντιστοίχιση της επιλογής «ΝΑΙ» σε ποσοτική τιμή.

Στην περίπτωση των προσκλήσεων **συγκριτικής αξιολόγησης,** δύο τουλάχιστον κατηγορίες κριτηρίων πρέπει να επιδέχονται **βαθμολόγηση με πολλαπλές τιμές,** ώστε να προκύπτουν κατά το δυνατόν διαφορετικοί τελικοί βαθμοί ανά πρόταση και να αποφεύγεται η ισοβαθμία. Πρέπει να επιλεγεί ο κατάλληλος συνδυασμός τιμών και αριθμού κριτηρίων, που επιδέχονται πολλαπλή τιμή, ώστε με το πέρας της αξιολόγησης να προκύπτει επαρκής βαθμολογική διαφοροποίηση των προτάσεων στην τελική κατάταξη (αποφυγή μεγάλου αριθμού ισοβαθμιών). Στην περίπτωση αυτή συστήνεται να υπάρχει στάθμιση των αποτελεσμάτων μεταξύ των ομάδων κριτηρίων, με την **ομάδα «Σκοπιμότητα» να έχει τον μεγαλύτερο συντελεστή στάθμισης** (τουλάχιστον 50%).

Η διαδικασία αξιολόγησης εφαρμόζεται **διαδοχικά για τις επιμέρους κατηγορίες κριτηρίων** με τη σειρά που κρίνει η ΔΑ. Σε περίπτωση που πρόταση αποκλείεται σύμφωνα με το αποτέλεσμα αξιολόγησης μιας κατηγορίας κριτηρίων, η ΔΑ διακόπτει την αξιολόγηση. Ωστόσο, μπορεί να προβεί στην αξιολόγηση και άλλων κατηγοριών κριτηρίων ώστε η αιτιολογημένη απόρριψη της πρότασης να περιλαμβάνει κρίση σε μεγαλύτερο εύρος της πρότασης. Μια τέτοια επιλογή μπορεί κατά περίπτωση να είναι χρήσιμη προκειμένου να υποδειχθούν στον δυνητικό τελικό δικαιούχο και άλλες ελλείψεις και αδυναμίες της πρότασής του για το ενδεχόμενο μελλοντικής επανυποβολής της.

Το αποτέλεσμα της αξιολόγησης καθώς και η τεκμηρίωση κάθε κριτηρίου καταγράφεται συμπληρώνοντας το **Φύλλο Αξιολόγησης της Πράξης.**

# ΜΕΘΟΔΟΛΟΓΙΑ ΚΑΙ ΚΡΙΤΗΡΙΑ ΕΠΙΛΟΓΗΣ ΠΡΑΞΕΩΝ ΔΡΑΣΕΩΝ 1ΗΣ ΈΚΔΟΣΗΣ ΕΓΓΡΑΦΟΥ ΕΞΕΙΔΙΚΕΥΣΗΣ

Στο πλαίσιο της 1ης Εξειδίκευσης του Προγράμματος, ορίζονται τα κριτήρια επιλογής πράξεων για τις παρακάτω δράσεις :

|  |  |  |  |
| --- | --- | --- | --- |
| Άξονας | Ταμείο | Δράση | Διαδικασία Αξιολόγησης |
| 1 | ΕΤΠΑ | 1.i.2 Μηχανισμός υποστήριξης οικοσυστήματος Έρευνας | Άμεση |
| 2Α | ΕΤΠΑ | 2Α.i.1 Δράσεις Αναβάθμισης και Εξοικονόμησης ενέργειας/2Α.i.1α: Έργα ενεργειακής αναβάθμισης δημοσίων κτιρίων με δυνατότητα ενσωμάτωσης έξυπνων συστημάτων διαχείρισης ενέργειας και αξιοποίησης ΑΠΕ | Άμεση |
| 2Α | ΕΤΠΑ | 2Α.i.1 Δράσεις Αναβάθμισης και Εξοικονόμησης ενέργειας / 2Α.i.1γ: Υλοποίηση παρεμβάσεων που προβλέπονται στα σχέδια δράσης για την βιώσιμη ενέργεια των ΟΤΑ | Άμεση |
| 2Α | ΕΤΠΑ | 2Α.iv.1 Έργα προστασίας από την κλιματική αλλαγή / 2Α.iv.1α Έργα διευθέτησης και διαχείρισης πλημμυρικών υδάτων σε οριοθετημένα ρέματα – χειμάρρους, ευθύνης τοπικών αρχών στις Ζώνες Δυνητικά Υψηλού Κινδύνου του Υδατικού Διαμερίσματος Ηπείρου | Συγκριτική |
| 2Α | ΕΤΠΑ | 2Α.v.3.α Επενδύσεις στη διαχείριση λυμάτων – Τμηματοποιημένα έργα | Άμεση |
| 2Β | ΕΤΠΑ | 2Β.viii.1 Παρεμβάσεις που συμβάλλουν στην βελτίωση της αστικής κινητικότητας | Συγκριτική |
| 4Β | ΕΚΤ+ | 4Β.α.3 Προγράμματα ολοκληρωμένων παρεμβάσεων για τη βελτίωση των συνθηκών πρόσβασης στην απασχόληση | Άμεση |
| 4Β | ΕΚΤ+ | 4Β.θ.1 Παρεμβάσεις για την προώθηση της ενεργού ένταξης των Μεταναστών | Άμεση |
| 4Β | ΕΚΤ+ | 4Β.ια.1 Κέντρα Κοινότητας/ 4Β.ια.1α: Συνέχιση λειτουργίας υφιστάμενων Κέντρων Κοινότητας | Άμεση |
| 4Β | ΕΚΤ+ | 4Β.ια.2 Δομές Παροχής Βασικών Αγαθών | Άμεση |
| 4Β | ΕΚΤ+ | 4Β.ια.3 Παροχή υπηρεσιών φροντίδας σε επίπεδο οικογενειών / 4Β.ια.3α: Κέντρα Διημέρευσης & Ημερήσιας Φροντίδας ΑμεΑ (ΚΔΗΦ) | Άμεση |
| 4Β | ΕΚΤ+ | 4Β.ια.3 Παροχή υπηρεσιών φροντίδας σε επίπεδο οικογενειών / 4Β.ια.3γ: Κέντρα Ημερήσιας Φροντίδας Ηλικιωμένων (ΚΗΦΗ) | Άμεση |
| 4Β | ΕΚΤ+ | 4Β.ια.5 Παρεμβάσεις προς όφελος των γυναικών / 4Β.ια.5α Δομές υποστήριξης γυναικών θυμάτων βίας - Συμβουλευτικά Κέντρα | Άμεση |
| 4Β | ΕΚΤ+ | 4Β.ια.5 Παρεμβάσεις προς όφελος των γυναικών / 4Β.ια.5β Δομές υποστήριξης γυναικών θυμάτων βίας - Ξενώνες φιλοξενίας | Άμεση |
| 4Β | ΕΚΤ+ | 4Β.ια.9 Προώθηση και υποστήριξη παιδιών | Άμεση |
| 6 | ΕΚΤ+ | Τεχνική Βοήθεια ΕΚΤ+ | Άμεση |
| 7 | ΕΤΠΑ | Τεχνική Βοήθεια ΕΤΠΑ | Άμεση |

## Δράση: 4Β.ια.2 Δομές Παροχής Βασικών Αγαθών

|  |  |  |  |  |  |  |
| --- | --- | --- | --- | --- | --- | --- |
| **ΣΤΑΔΙΟ Α΄: Έλεγχος πληρότητας και επιλεξιμότητας πρότασης** | | | | | | |
|  | **ΟΜΑΔΑ ΚΡΙΤΗΡΙΩΝ** | **ΚΡΙΤΗΡΙΟ** | **ΕΞΕΙΔΙΚΕΥΣΗ** | **ΤΙΜΗ** | **ΒΑΘΜΟΛΟΓΙΑ** | **AITIOΛΟΓΗΣΗ** | |
| 1 | **Έλεγχος πληρότητας και επιλεξιμότητας πρότασης** | Δικαιούχος που εμπίπτει στην πρόσκληση | Εξετάζεται εάν ο φορέας που υποβάλλει την πρόταση εμπίπτει στις κατηγορίες δυνητικών δικαιούχων που ορίζονται στην πρόσκληση. | ΝΑΙ |  |  | |
| ΟΧΙ |
| 2 | Τυπική πληρότητα της υποβαλλόμενης πρότασης | Εξετάζεται αν, για την υποβολή της πρότασης, ακολουθήθηκε η προβλεπόμενη διαδικασία και έχουν επισυναφθεί όλα τα συνοδευτικά έγγραφα (π.χ. μελέτες, διοικητικές πράξεις, τυποποιημένα έντυπα, κ.λπ.) σύμφωνα με τα αναφερόμενα στη σχετική πρόσκληση. | ΝΑΙ |  |  | |
| ΟΧΙ |
| 3 | Η πράξη εμπίπτει στο στόχο πολιτικής, στην προτεραιότητα, στους ειδικούς στόχους, στα πεδία παρέμβασης, καθώς και στους τύπους των δράσεων και στους όρους της εκάστοτε πρόσκλησης | Εξετάζεται αν η πράξη εμπίπτει στο στόχο πολιτικής, στην προτεραιότητα, στους ειδικούς στόχους, στα πεδία παρέμβασης, καθώς και στους τύπους των δράσεων και στους όρους της εκάστοτε πρόσκλησης. | ΝΑΙ |  |  | |
| ΟΧΙ |
| 4 | Υποβολή αποφάσεων των αρμόδιων ή και συλλογικών οργάνων του δικαιούχου ή άλλων αρμοδίων οργάνων | Εξετάζεται αν υποβάλλονται αποφάσεις των αρμόδιων ή και συλλογικών οργάνων του δικαιούχου ή άλλων αρμόδιων οργάνων, όπου αυτό προβλέπεται από τη σχετική νομοθεσία. | ΝΑΙ |  |  | |
| ΟΧΙ |
| Δεν εφαρμόζεται |
| **ΠΡΟΫΠΟΘΕΣΗ ΓΙΑ ΘΕΤΙΚΗ ΑΞΙΟΛΟΓΗΣΗ:** Όλα τα παραπάνω κριτήρια του Σταδίου Α, με εξαίρεση όσα τυχόν δεν έχουν εφαρμογή, έχουν υποχρεωτική εφαρμογή και η θετική τους αξιολόγηση (ΝΑΙ) αποτελεί απαραίτητη προϋπόθεση για να ξεκινήσει το Στάδιο Β΄ της αξιολόγησης των προτάσεων. Διαφορετικά η πρόταση απορρίπτεται και ενημερώνεται σχετικά ο δυνητικός Δικαιούχος. | | | | **ΕΚΠΛΗΡΩΣΗ ΚΡΙΤΗΡΙΩΝ ΠΛΗΡΟΤΗΤΑΣ** | **ΝΑΙ** |  | |
| **ΟΧΙ** |

|  |
| --- |
| **ΣΤΑΔΙΟ Β΄: Αξιολόγηση των προτάσεων ανά ομάδα κριτηρίων** |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **ΟΜΑΔΑ ΚΡΙΤΗΡΙΩΝ** | **ΚΡΙΤΗΡΙΟ** | | **ΕΞΕΙΔΙΚΕΥΣΗ** | **ΚΑΤΑΣΤΑΣΗ** | | **ΤΙΜΗ** | **ΒΑΘΜΟΛΟΓΙΑ** | **ΑΙΤΙΟΛΟΓΗΣΗ** |
| 1.1 | **1Η ΟΜΑΔΑ ΚΡΙΤΗΡΙΩΝ Εμπλεκόμενοι φορείς και πληρότητα περιεχομένου της πρότασης** | Αρμοδιότητα του δικαιούχου να υλοποιήσει την πράξη | | Εξετάζεται εάν ο φορέας που υποβάλει την πρόταση έχει την αρμοδιότητα εκτέλεσης της πράξης. Ο έλεγχος γίνεται με βάση στοιχεία τεκμηρίωσης, όπως κανονιστικές αποφάσεις, καταστατικά φορέων κλπ που η ΔΑ αναζητάει από την καρτέλα του δικαιούχου στο ΟΠΣ και τα οποία προσδιορίζονται στην πρόσκληση. Εάν τα στοιχεία αυτά δεν υπάρχουν στο ΟΠΣ, τότε υποβάλλονται συνημμένα κατά την υποβολή της πρότασης. Σε περίπτωση μεταβίβασης αρμοδιότητας υλοποίησης σε άλλο φορέα πρέπει να υποβάλλεται με το αίτημα η προγραμματική σύμβαση ή η έγκρισή της από τα αρμόδια όργανα καθώς και σχέδιο αυτής. | Εκπλήρωση του κριτηρίου | | ΝΑΙ |  |  |
| Σε αντίθετη περίπτωση | | ΟΧΙ |
| 1.2 | Αρμοδιότητα του φορέα λειτουργίας και συντήρησης | | Δεν αφορά δράσεις ΕΚΤ + και συμπληρώνεται η επιλογή "Δεν Εφαρμόζεται". | Εκπλήρωση του κριτηρίου | | ΝΑΙ |  |  |
| Σε αντίθετη περίπτωση | | ΟΧΙ |
| Δεν εφαρμόζεται | |  |
| 1.3 | Πληρότητα και σαφήνεια του φυσικού αντικειμένου της προτεινόμενης πράξης | | Εξετάζεται η πληρότητα και σαφήνεια του φυσικού αντικειμένου της προτεινόμενης πράξης και πιο συγκεκριμένα εξετάζονται τα εξής: 1. Η μεθοδολογία υλοποίησης και η αιτιολόγηση της διάρθρωσης της πράξης σε ένα ή περισσότερα υποέργα. 2. Η περιγραφή των εργασιών για την υλοποίηση του φυσικού αντικειμένου. 3. Οι ενέργειες και εργασίες του δικαιούχου που εξυπηρετούν την υλοποίηση του φυσικού αντικειμένου και η χρονισμός και αλληλουχία πραγματοποίησής τους. 4. Τα μέτρα προβολής, επικοινωνίας και ευαισθητοποίησης (με την μορφή πλάνου προβολής και επικοινωνίας) και δικτύωσης (με τη μορφή πλάνου δικτύωσης) προς τα ωφελούμενα άτομα, Αρχές/ Υπηρεσίες/φορείς και προς το κοινωνικό σύνολο. 5. Η μέριμνα για παρακολούθηση των ωφελουμένων. 6.Τα παραδοτέα της πράξης σε σχέση με το περιεχόμενο της πρόσκλησης και το φυσικό αντικείμενο της πράξης. | Εκπλήρωση του κριτηρίου | | ΝΑΙ |  |  |
| Σε αντίθετη περίπτωση | | ΟΧΙ |
| 1.4 | Ρεαλιστικότητα του προϋπολογισμού | | Εξετάζεται η ρεαλιστικότητα του προϋπολογισμού της πράξης σε σχέση με το φυσικό της αντικείμενο.  Τα στοιχεία που αξιολογούνται είναι:  (Α) η πληρότητα του προτεινόμενου προϋπολογισμού, για τυχόν τμήμα της πράξης που σύμφωνα με την πρόσκληση προβλέπεται να αποζημιωθεί βάσει παραστατικών: εξετάζεται εάν περιλαμβάνει όλα τα αναγκαία κόστη για την υλοποίηση του φυσικού αντικειμένου/παραδοτέων, η ορθή κατανομή των δαπανών στις επιμέρους εργασίες ή/και πακέτα εργασίας, καθώς και η εναρμόνιση με τους εθνικούς κανόνες επιλεξιμότητας και τους ειδικούς όρους της πρόσκλησης ώστε να αποφεύγονται μη αναγκαία ή μη επιλέξιμα κόστη.  (Β) το κατά πόσο η κοστολόγηση της προτεινόμενης πράξης και η κοστολόγηση ανά πακέτο εργασιών είναι εύλογη, σύμφωνα και με την "Αναλυτική Περιγραφή και Προϋπολογισμό Υποέργου Αυτεπιστασίας". Πιο συγκεκριμένα:  Β1) Για την εκτίμηση της χρηματοδότησης του τμήματος της προτεινόμενης πράξης που σύμφωνα με την πρόσκληση προβλέπεται να γίνει βάσει παραστατικών, μπορούν να χρησιμοποιηθούν στοιχεία όπως μισθοδοτικές καταστάσεις για το απασχολούμενο προσωπικό, ενώ για υπηρεσίες/προμήθειες στοιχεία από το πραγματικό κόστος από την υλοποίηση της ίδιας πράξης στην ΠΠ 2014-2020 ή/και μη δεσμευτικές προσφορές, λαμβάνοντας υπόψη τις επικρατούσες συνθήκες της αγοράς κατά το χρόνο αξιολόγησης της πρότασης  Β2) Για την χρηματοδότηση του τμήματος της προτεινόμενης πράξης που σύμφωνα με την πρόσκληση θα πραγματοποιηθεί με επιλογή απλοποιημένου κόστους, το εύλογο του προϋπολογισμού θεωρείται ότι εξασφαλίζεται και δεν πραγματοποιείται αξιολόγηση από την ΔΑ. Αξιολογείται όμως σε σχέση με τον αριθμό των προβλεπόμενων στελεχών, ο οποίος επηρεάζει την τελική διαμόρφωση του ύψους του προϋπολογισμού.  Γ) η ορθή κατανομή του Π/Υ στις επιμέρους εργασίες/είδη δαπανών και το εύλογο του Π/Υ στις εργασίες /είδη δαπανών σε σχέση με το προτεινόμενο φυσικό αντικείμενο/παραδοτέα. | Εκπλήρωση του κριτηρίου | | ΝΑΙ |  |  |
| Σε αντίθετη περίπτωση | | ΟΧΙ |
| 1.5 | Ρεαλιστικότητα του χρονοδιαγράμματος | | Εξετάζεται η ρεαλιστικότητα του χρονοδιαγράμματος υλοποίησης της πράξης σε σχέση με τα προβλεπόμενα στην Πρόσκληση. | Εκπλήρωση του κριτηρίου | | ΝΑΙ |  |  |
| Σε αντίθετη περίπτωση | | ΌΧΙ |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ:** Η Πράξη θα πρέπει να λαμβάνει θετική τιμή "ΝΑΙ" σε όλα τα κριτήρια. Κάθε κριτήριο, για να λάβει θετική τιμή "ΝΑΙ", θα πρέπει να πληροί όλες τις επιμέρους προϋποθέσεις. | | | | | **ΕΚΠΛΗΡΩΣΗ ΚΡΙΤΗΡΙΩΝ ΟΜΑΔΑΣ 1** | | **ΝΑΙ** |  |  |
| **ΟΧΙ** |
| 2.1 | **2Η ΟΜΑΔΑ ΚΡΙΤΗΡΙΩΝ**  **Τήρηση θεσμικού πλαισίου και ενσωμάτωση οριζόντιων πολιτικών** | Τήρηση θεσμικού πλαισίου ως προς τις δημόσιες συμβάσεις έργων, μελετών, προμηθειών και υπηρεσιών | | Εξετάζεται εάν το προτεινόμενο στο ΤΔΠ θεσμικό πλαίσιο υλοποίησης της πράξης (υποέργο/α) συνάδει με το εθνικό και ενωσιακό δίκαιο.  Πιο συγκεκριμένα εξετάζεται η τήρηση του πλαισίου προμηθειών και υπηρεσιών που τυχόν απαιτούνται για την πράξη. | Τηρείται το θεσμικό πλαίσιο δημοσίων συμβάσεων έργων, μελετών, προμηθειών και υπηρεσιών - συνάδει με το εθνικό και ενωσιακό δίκαιο | | ΝΑΙ |  |  |
| ΔΕΝ τηρείται το θεσμικό πλαίσιο δημοσίων συμβάσεων έργων, μελετών, προμηθειών και υπηρεσιών - ΔΕΝ συνάδει με το εθνικό και ενωσιακό δίκαιο | | ΟΧΙ |
| 2.2 | Τήρηση θεσμικού πλαισίου πλην δημοσίων συμβάσεων, λαμβάνοντας υπόψη τον Χάρτη Θεμελιωδών Δικαιωμάτων της Ευρωπαϊκής Ένωσης | | Εξετάζεται εάν το προτεινόμενο στο ΤΔΠ θεσμικό πλαίσιο υλοποίησης της πράξης (υποέργο/α) υποέργων συνάδει με το εθνικό και ενωσιακό δίκαιο.  Πιο συγκεκριμένα εξετάζεται: 1. Η τήρηση πλαισίου προσλήψεων ορισμένου χρόνου και συμβάσεων έργου. 2. Η τήρηση πλαισίου πλην δημοσίων συμβάσεων για ενέργειες που τυχόν περιλαμβάνονται στο ΤΔΠ. | Τηρείται το θεσμικό πλαίσιο για έργα πλην δημοσίων συμβάσεων και συνάδει με το εθνικό και ενωσιακό δίκαιο | | ΝΑΙ |  |  |
| ΔΕΝ τηρείται το θεσμικό πλαίσιο για έργα πλην δημοσίων συμβάσεων και ΔΕΝ συνάδει με το εθνικό και ενωσιακό δίκαιο | | ΟΧΙ |
| 2.3 | Συμβατότητα της πράξης με τους κανόνες του ανταγωνισμού και των κρατικών ενισχύσεων | | Εξετάζεται η συμβατότητά της με το κανονιστικό πλαίσιο των κρατικών ενισχύσεων. | Η πράξη είναι συμβιβάσιμη με το δίκαιο του ανταγωνισμού περί κρατικών ενισχύσεων (\*) | | ΝΑΙ |  |  |
| Η πράξη ΔΕΝ είναι συμβιβάσιμη με το δίκαιο του ανταγωνισμού περί κρατικών ενισχύσεων | | ΟΧΙ |
| 2.4 | Αειφόρος ανάπτυξη | | Εξετάζεται με ποιο τρόπο η προτεινόμενη πράξη σέβεται την αρχή της αειφόρου ανάπτυξης και ειδικότερα σε σχέση με τους όρους, περιορισμούς και κατευθύνσεις της εγκεκριμένης Στρατηγικής Μελέτης Περιβαλλοντικών Επιπτώσεων του Προγράμματος. | Η πράξη σέβεται την αρχή της αειφόρου ανάπτυξης | | ΝΑΙ |  |  |
| Η πράξη ΔΕΝ σέβεται την αρχή της αειφόρου ανάπτυξης | | ΟΧΙ |
| 2.5 | Προάσπιση και προαγωγή της ισότητας μεταξύ ανδρών και γυναικών | | Εξετάζεται εάν η προτεινόμενη πράξη προασπίζει και προάγει την ισότητα μεταξύ ανδρών και γυναικών και εάν ενσωματώνει τη διάσταση του φύλου. | Η προτεινόμενη πράξη προασπίζει και προάγει την ισότητα μεταξύ ανδρών και γυναικών | | ΝΑΙ |  |  |
| Η προτεινόμενη πράξη ΔΕΝ προασπίζει και ΔΕΝ προάγει την ισότητα μεταξύ ανδρών και γυναικών | | ΟΧΙ |
| 2.6 | Αποτροπή κάθε διάκρισης λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού | | Εξετάζεται εάν η προτεινόμενη πράξη αποτρέπει κάθε διάκριση λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού. Εξετάζεται ιδιαίτερα η διασφάλιση της ισότιμης επιλογής των ωφελουμένων ατόμων για την παροχή των υπηρεσιών της πράξης, ανεξαρτήτως φυλής, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού. | Η προτεινόμενη πράξη αποτρέπει κάθε διάκριση λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού | | ΝΑΙ |  |  |
| Η προτεινόμενη πράξη ΔΕΝ αποτρέπει κάθε διάκριση λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού | | ΟΧΙ |
| 2.7 | Εξασφάλιση της προσβασιμότητας των ατόμων με αναπηρία | | Εξετάζεται πώς η πράξη διασφαλίζει την προσβασιμότητα των ατόμων με αναπηρία σύμφωνα με το ισχύον θεσμικό πλαίσιο. Σε περίπτωση κατά την οποία μία πράξη έχει ήδη συμβασιοποιηθεί και δεν έχει γίνει πρόβλεψη για τα ΑΜΕΑ, εφόσον απαιτείται από τη φύση της πράξης και την κείμενη νομοθεσία, η θετική αξιολόγηση θα πρέπει να τεκμηριώνεται με τη δέσμευση του δυνητικού δικαιούχου ότι θα αναλάβει όλες τις δαπάνες προσαρμογής για εξασφάλιση προσβασιμότητας για ΑΜΕΑ με δικά του έξοδα. Για την αξιολόγηση του κριτηρίου αυτού επισυνάπτεται σχετικό Παράρτημα ΙΙ.  Ειδικά για το εν λόγω κριτήριο διευκρινίζεται ότι η θετική απάντηση («ΝΑΙ») καλύπτει τις ακόλουθες περιπτώσεις:  1. Στην πράξη περιλαμβάνονται όλες οι απαιτήσεις, σύμφωνα με το ισχύον θεσμικό πλαίσιο, ώστε να εξασφαλίζεται η προσβασιμότητα στα ΑμεΑ. Πιο συγκεκριμένα η πράξη διασφαλίζει την προσβασιμότητα των ατόμων με αναπηρία στον τόπο παροχής των υπηρεσιών. 2. Η πράξη ενσωματώνει λειτουργίες προσαρμοσμένες στις ανάγκες ΑΜΕΑ, οι οποίες διασφαλίζουν την ενημέρωση και πληροφόρηση για τις παρεχόμενες υπηρεσίες. | Η πράξη διασφαλίζει την προσβασιμότητα των ατόμων με αναπηρία. | | ΝΑΙ |  |  |
| Η πράξη ΔΕΝ διασφαλίζει την προσβασιμότητα των ατόμων με αναπηρία. | | ΟΧΙ |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ:** Η Πράξη θα πρέπει να λαμβάνει θετική τιμή "ΝΑΙ" σε όλα τα κριτήρια. Κάθε κριτήριο, για να λάβει θετική τιμή "ΝΑΙ", θα πρέπει να πληροί όλες τις επιμέρους προϋποθέσεις. (\*) Σε περίπτωση που η πράξη δεν αφορά σε δράση κρατικής ενίσχυσης, η αποδεκτή απάντηση είναι ΝΑΙ. | | | | | **ΕΚΠΛΗΡΩΣΗ ΚΡΙΤΗΡΙΩΝ ΟΜΑΔΑΣ 2** | | **ΝΑΙ** |  |  |
| **ΟΧΙ** |
| 3.1 | **3Η ΟΜΑΔΑ ΚΡΙΤΗΡΙΩΝ Σκοπιμότητα πράξης** | Αναγκαιότητα υλοποίησης της πράξης | Εξετάζονται:  α) η παρεχόμενη στο ΤΔΠ τεκμηρίωση για την αναγκαιότητα υλοποίησης της πράξης  β) ο τρόπος με τον οποίο η προτεινόμενη πράξη συμβάλλει στην αντιμετώπιση της ανάγκης ή προβλήματος που έχει εντοπιστεί ή/και συνεχίζει να υφίσταται ή/και αναμένεται να ενταθεί. Πιο συγκεκριμένα εξετάζονται τα εξής: 1. Ο προσδιορισμός και ανάλυση αναγκών και ειδικών χαρακτηριστικών (π.χ. θύλακες φτώχειας, ύπαρξη σημαντικού επιπέδου φτώχειας και μη πρόσβασης σε βασικά αγαθά, τυχόν επιδείνωση της κατάστασης σε σχέση με την προηγούμενη περίοδο, κλπ) των ωφελουμένων της περιοχής παρέμβασης και εν γένει της περιοχής, και η εκτίμηση διαχρονικής/μελλοντικής εξέλιξης και προοπτικής τυχόν επιδείνωσης αυτών. 2. Η ανταπόκριση της προτεινόμενης πράξης ως προς την αντιμετώπιση των διαπιστωμένων αναγκών και ειδικών χαρακτηριστικών των ωφελουμένων της περιοχής παρέμβασης. 3. Εν γένει η συμβολή της πράξης στη μείωση του κοινωνικού αποκλεισμού των ωφελουμένων ατόμων και στην προώθηση της κοινωνικής ένταξης αυτών. 4. Άλλα αναμενόμενα οφέλη για τα ωφελούμενα άτομα και τον ευρύτερο πληθυσμό  γ) ο αναμενόμενος βαθμός κάλυψης και αντιμετώπισης των αναγκών, προβλημάτων, κλπ (όπως έχουν εντοπιστεί και προσδιοριστεί και στη βάση της εμπειρίας από την λειτουργία έως τώρα) σε επίπεδο ωφελουμένων και κοινότητας/κοινωνικού συνόλου στο πλαίσιο του Ειδικού Στόχου στον οποίο εντάσσεται, σύμφωνα με την Πρόσκληση. | | | Τεκμηριώνεται επαρκώς η αναγκαιότητα υλοποίησης της πράξης | ΝΑΙ |  |  |
| ΔΕΝ τεκμηριώνεται επαρκώς η αναγκαιότητα υλοποίησης της πράξης | ΟΧΙ |
| 3.2 | Αποτελεσματικότητα | Εξετάζεται η συμβολή της προτεινόμενης πράξης στην επίτευξη των στόχων που έχουν τεθεί σε επίπεδο δεικτών όπως προσδιορίζονται στην Πρόσκληση. Ο βαθμός συμβολής εκφράζεται ως το πηλίκο των τιμών ενός δείκτη εκροής για την πράξη και την πρόσκληση:Πν= (δείκτης εκροής πράξης) / (δείκτης εκροής για την δράση που αναφέρεται στην Πρόσκληση) | | | Πν>0  Η πράξη κρίνεται ικανοποιητικά αποτελεσματική | ΝΑΙ |  |
| Πν=0  Η πράξη ΔΕΝ κρίνεται ικανοποιητικά αποτελεσματική | ΟΧΙ |
| 3.3 | Αποδοτικότητα | Εξετάζεται η βέλτιστη σχέση μεταξύ του ποσού της στήριξης (προτεινόμενος προϋπολογισμός πράξης) και της επίτευξης στόχων (αναμενόμενες εκροές της προτεινόμενης πράξης). Η αποδοτικότητα εκφράζεται ως το πηλίκο Πι= (δείκτης εκροής πράξης / δείκτης εκροών δράσης για το σύνολο της Πρόσκλησης) προς (προϋπολογισμό πράξης / προϋπολογισμό δράσης στο σύνολο της Πρόσκλησης) | | | Πι>0  Η πράξη κρίνεται ικανοποιητικά αποδοτική | ΝΑΙ |  |
| Πι=0  Η πράξη ΔΕΝ κρίνεται ικανοποιητικά αποδοτική | ΟΧΙ |
| 3.4 | Βιωσιμότητα, λειτουργικότητα, αξιοποίηση | Εξετάζονται τα αναμενόμενα οφέλη της πράξης και ο ωφελούμενος πληθυσμός από την υλοποίησή της. | | | Σημαντικά αναμενόμενα οφέλη και ωφελούμενος πληθυσμός από την υλοποίηση της πράξης. | ΝΑΙ |  |
| ΔΕΝ υπάρχουν σημαντικά αναμενόμενα οφέλη και ωφελούμενος πληθυσμός από την υλοποίηση της πράξης. | ΟΧΙ |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ:** Η Πράξη θα πρέπει να λαμβάνει θετική τιμή "ΝΑΙ" σε όλα τα κριτήρια. Κάθε κριτήριο, για να λάβει θετική τιμή "ΝΑΙ", θα πρέπει να πληροί όλες τις επιμέρους προϋποθέσεις. | | | | | | **ΕΚΠΛΗΡΩΣΗ ΚΡΙΤΗΡΙΩΝ ΟΜΑΔΑΣ 3** | **ΝΑΙ** |  |  |
| **ΟΧΙ** |
| 4.1 | **4Η ΟΜΑΔΑ ΚΡΙΤΗΡΙΩΝ**  **Ωριμότητα πράξης** | Στάδιο εξέλιξης των απαιτούμενων ενεργειών ωρίμανσης της πράξης | | Εξετάζεται ο βαθμός ωριμότητας της πράξης από την άποψη της εξέλιξης των απαιτούμενων ενεργειών | | Μεγάλος βαθμός ωριμότητας της πράξης: 8-10 | ΝΑΙ |  |  | |
| Ικανοποιητικός βαθμός ωριμότητας της πράξης: 4-7 |
| ΔΕΝ τεκμηριώνεται επαρκώς η ωριμότητα της πράξης: 0-3 | ΟΧΙ |
| 4.2 | Βαθμός προόδου διοικητικών ή άλλων ενεργειών | | Εξετάζεται ο βαθμός προόδου συγκεκριμένων διοικητικών ή άλλων ενεργειών, οι οποίες είναι απαραίτητες για την υλοποίηση της προτεινόμενης πράξης (π.χ. Αποφάσεις αρμόδιων Οργάνων για την συνέχιση της πράξης και ένταξή της στο πρόγραμμα δράσεων του φορέα) | | Μεγάλος βαθμός προόδου διοικητικών ή άλλων ενεργειών της πράξης: 8-10 | ΝΑΙ |  |  | |
| Ικανοποιητικός βαθμός προόδου διοικητικών ή άλλων ενεργειών της πράξης: 4-7 |
| ΔΕΝ τεκμηριώνεται επαρκώς ο βαθμός προόδου διοικητικών ή άλλων ενεργειών της πράξης: 0-3 | ΟΧΙ |
| **ΠΡΟΫΠΟΘΕΣΗ ΘΕΤΙΚΗΣ ΑΞΙΟΛΟΓΗΣΗΣ:** Η Πράξη θα πρέπει να λαμβάνει θετική τιμή "ΝΑΙ" σε όλα τα κριτήρια. | | | | | | **ΕΚΠΛΗΡΩΣΗ ΚΡΙΤΗΡΙΩΝ ΟΜΑΔΑΣ 4** | **ΝΑΙ** |  |  | |
| **ΟΧΙ** |